የጣሊያኑ ፕሬዚዳንት ሰርጂዮ ማታሬላ ለአምስት ቀናት የኢትዮጵያ ጉብኝት እሁድ አዲስ አበባ ይገባሉ
ፕሬዚዳንት ሰርጂዮ ማታሬላ ከ20 ዓመታት ወዲህ ኢትዮጵያን የሚጎበኙ የመጀመሪያው የሀገሪቱ ፕሬዚዳንት ይሆናሉ።ፕሬዚዳንቱ በጉብኝታቸውም ከኢፌዴሪ ፕሬዚዳንት ሙላቱ ተሾመ እና ከጠቅላይ ሚንስትር ኃይለማርያም ደሳለኝ ጋር በመገናኘት ምክክር እንደሚያደርጉም ይጠበቃል።ፕሬዚዳንት ማታሬላ ይዘውት በሚመጡት ልዑክ ውስጥም የሀገሪቱ ምክትል የውጭ ጉዳይ ሚኒስትር ማሪዮ ጊሮ እና የጣሊያን የትምህርት ሚኒስትር ስቴፋኒ ጊያኒ እንደሚገኙበትም ታውቋል።ፕሬዚዳንት ሙርቴላ በጣሊያን ልማት ኤጀንሲ የሚደገፈውን በጋምቤላ የሚገኘን የስደተኖች ካምፕ እንደሚጎበኙም ይጠበቃል።የጣሊያን ኤምባሲ ለፋና ብሮድከካስቲንግ ኮርፖሬት በላከው መግለጫ መሰረት ፕሬዚዳንቱ በዓለም ቅርስነት የተመዘገበውን ላሊበላ ውቅር አብያተ ክርስቲያናትንም ይጎበኛሉ።እንዲሁም ከኢትዮጵያ ኦርቶዶክስ ተዋህዶ ፓትሪያርክ ብፁዕ ወቅዱስ አቡነ ማቲያስ፣ ከአፍሪካ ህብረት ኮሚሽን ሊቀመንበር ዶክተር ኑኮሶዛና ዲላሚኒ ዙማ እናበኢትዮጵያ ከሚኒሮ የጣሊያን ማህበረሰብ ጋር ተገናኝተው እንደሚወያዩም በመግለጫው ተካቷል።(ኤፍ.ቢ.ሲ) 